Vilniaus šv. apaštalo Baltramiejaus bažnyčia

Vilniaus šv. apaštalo Baltramiejaus bažnyčia – bažnyčia, stovinti Vilniuje, Užupyje. Kultūros paveldo objektas Nr. 28129. Pamaldos laikomos baltarusių kalba.

 Istorija 

Pirmoji medinė bažnyčia, priklausiusi juodiesiems augustinams šioje vietoje sudegė karo su Maskva metu, apie 1665 m.Vladas Drėma. Dingęs Vilnius. Vilnius: Versus Aureus, 2013. ISBN 978-9955-34-401-8.A.Juškevičius, J.Maceika. Vilnius ir jo apylinkės. (1937 m.), perleista Vilnius: Mintis, 1991. ISBN 5-417-00366-2.

1778 m. pagal architekto Martyno Knakfuso ankstyvojo klasicizmo projektą pastatyta vienuolių oratorija. Pastatas sugriautas 1794 m. sukilimo metu. Atstatytas kaip mūrinė bažnyčia, išlikusi iki šių dienų, 1823–1824 m. tėvo Augustino Stodolniko rūpesčiu. Naujoji bažnyčia pašventinta 1823 m. rugpjūčio 24 d. Jai suteiktas šv. Baltramiejaus bažnyčios titulas.Morta Baužienė. Pasižvalgymas anapus Vilniaus miesto gynybinės sienos. Vilnius: Savastis. 2015. ISBN 978-9986-420-98-9. 
Bažnyčia buvo kukli, netinkuota. 1834 m. perstatyta varpinė su stogeliu. Vėliau bažnyčia ištinkuota. 1831 m. sukilimo Baltramiejaus bažnyčia tapo Bernardinų bažnyčios filija. 

1879–1881 m. Baltramiejaus bažnyčia remontuota Vilniaus puodžių ir keramikos cecho lėšomis. Bažnyčios fasade pristatytas istorizmo stiliaus bokštas.  Šioje bažnyčioje saugotas Trakų vartų Marijos paveikslas. Čia taip pat saugotas ir puodžių ir keramikos cecho archyvas. Bažnyčioje pradžioje buvo trys, vėliau penki altoriai. Chorą laikė dvi kolonos. Vilnios pusėje bažnyčios apsidė sutvirtinta akmenų pylimu bei siena. 1900 m. buvo pastatyti vartai. XX a. pirmoje pusėje Baltramiejaus bažnyčia buvo Sudervės Švč. Trejybės bažnyčios filija.

Žinomas baltarusių, lietuvių ir lenkų dailininkas Ferdinandas Ruščicas, kurį laiką gyvenęs Vilniuje, Užupyje, susituokė šioje bažnyčioje ir vėliau savo testamentu nurodė, kad jo širdis būtų palaidota šv. Baltramiejaus bažnyčioje.Apie šv. Baltramiejaus bažnyčią „Gyvoji istorija".[https://www.lrt.lt/mediateka/irasas/2000079945/gyvoji-istorija-vilniaus-sv-apastalo-baltramiejaus-baznycia

1948 m. bažnyčia uždaryta. Sovietmečiu čia veikė skulptorių dirbtuvės. Studijomos buvo paversti ir choras su zakristija, pačios bažnyčios šonuose iškirstos durys. Bažnyčioje buvo įrengta katilinė. Iš bažnyčios inventoriaus buvo išsaugoti tik jos vargonai.

 Bažnyčia šiuo metu 

1997 m. Šv. Baltramiejaus bažnyčia perduota Vilniaus baltarusių katalikų bendruomenei. Pamaldos joje vyksta tik baltarusių kalba. Šią bažnyčią globoja Baltarusijos Kustodijos kapucinų ordino broliai. 2011 m. surašymo duomenimis, Romos katalikų bendruomenei save priskyrė 49,6 % baltarusių, stačiatikių (ortodoksų) bendruomenei – 32,3 % baltarusių.Apie šv. Baltramiejaus bažnyčią „Vilniusgo“. 

 Galerija 

 Šaltiniai 

 Nuorodos 

 Vyskupijos informacija
 Vilniaus arkivyskupija. 

Kategorija:Vilniaus bažnyčios
Kategorija:Lietuvos kanauninkų vienuolynai
Kategorija:Lietuvos kultūros vertybės: bažnyčios